การจับกุมและเข้าตรวจค้นสแตนด์นิวส์

ในวันที่ 29 ธันวาคม 2021 สแตนด์นิวส์ หนึ่งในสื่อข่าวฝั่งประชาธิปไตยไม่กี่แห่งที่ยังเหลืออยู่ในฮ่องกงถูกเข้าตรวจค้น เจ้าหน้าที่ระดับสูงและนักข่าวของสำนักข่าวถูกจับกุมในข้อหา "สมรู้ร่วมคิดในการเผยแพร่เนื้อหาที่ปลุกปั่นให้ขัดขืนอำนาจปกครอง" สแตนด์นิวส์ยุติการให้บริการทั้งหมด รวมถึงเว็บไซต์และสื่อสังคมหลังถูกเข้าตรวจค้น และพนักงานทั้งหมดถูกเลิกจ้าง สำนักกิจการต่างประเทศของเยอรมนี และ สำนักงานข้าหลวงใหญ่สิทธิมนุษยชนแห่งสหประชาชาติออกประกาศประณามการบุกค้นในเวลาต่อมา

ในเวลาต่อมา ซิติเซนนิวส์ สื่อข่าวภาษาจีนอิสระอีกแห่งหนึ่ง ได้ประกาศยุติการให้บริการและเลิกจ้างพนักงานทั้งหมดเพื่อความปลอดภัยของตัวพนักงานเอง

 อ้างอิง 

หมวดหมู่:พ.ศ. 2564
หมวดหมู่:การกีดกันทางการเมือง
หมวดหมู่:การประท้วงในฮ่องกง พ.ศ. 2562—2563